Astrodienst Webmaster Tools - Astrodienst Guest user u1337855902
28-Sep-2016, 15:57 UT/GMT Staatsrede: ‘Landbou verdien regering se ondersteuning’ - Maroela Media
Omri van Zyl, Agri SA se uitvoerende direkteur, sê die landboubedryf verkeer onder geweldige druk weens droogte, beleidsonsekerheid en veiligheidsredes.
Hy meen investering in dié bedryf sal ŉ reusagtige maatskaplike opbrengs oplewer.
“Nasionale prioriteite soos transformasie, werkskepping, voedselsekerheid, ekonomiese groei en maatskaplike stabiliteit kan deur investering van regeringshulpbronne in landbou die doeltreffendste teweeggebring word.
“Om te regeer is om te prioritiseer en ondersteuning aan landbou sal ander sektore van die ekonomie ook spoedig baat.
“Laat die boodskap van die regering in dié verkiesingsjaar duidelik wees dat breë ondersteuning aan ŉ volhoubare en dinamiese landboubedryf die topprioriteit moet wees,” sê Van Zyl.
Onteieningswetsontwerp: Die onlangs gepubliseerde wetsontwerp vervat verskeie vae terme soos “verlate grond” en grond wat vir “spekulatiewe doeleindes” gehou word wat moontlik teen ŉ nulwaarde onteien kan word. Dit moet uitgeklaar word. Agri SA staan by die algemeen aanvaarde internasionale standaard vir vinnige, voldoende en doeltreffende vergoeding.
Agri SA-versoek: Versoek die departement van openbare werke om beleidsekerheid te gee deur dié klousules wat onteiening sonder vergoeding toelaat, te definieer.
Droogtekrisis: Die voortslepende droogtetoestande in groot dele van landelike gebiede is ŉ reuserisiko vir werkskepping en voedselsekerheid.
Waterhervorming: Beleidsonsekerheid en ondoeltreffende bestuur van Suid-Afrika se waterhulpbronne en infrastruktuur wek groot kommer in die landbousektor.
Agri SA-versoek: Prioritiseer die funksionele kapasiteit van die departement van water en sanitasie ten einde waterwetgewing en -beleid doeltreffend toe te pas.
Landelike veiligheid: Agri SA wens die Suid-Afrikaanse Polisiediens geluk met die verbetering van sy inisiatief vir landelike veiligheid deur onder meer die hersiening van die strategie vir landelike beveiliging wat Agri SA vertrou vanjaar bekendgestel sal word.
Agri SA-versoek: Die beleid beloof om uitstekende uitkomste te lewer en moet behoorlik ingestel en gefinansier word.
Transformasie: Landbouhervorming is gekniehalter deur ŉ tekort aan finansiering en die oordrag van vaardighede.
Agri SA-versoek: ŉ Landbou-ontwikkelingsfonds moet gestig en behoorlik gefinansier word.
Nasionale minimumloon: Deur Agri SA se aanstelling tot die Nasionale Minimumloonkommissie sal Agri SA die instelling van die NMW-wet en die uitwerking wat dit op die landbousektor ten opsigte van werkskepping kan hê, deeglik monitor.
“Ons wens pres. Ramaphosa alle sterkte met die staatsrede toe. Ons is deeglik bewus van die druk uit verskeie oorde, maar hoop en bid dat hy in 2019 Suid-Afrika sal kan stuur na groter stabiliteit en ekonomiese insluiting,” sluit Van Zyl af.
Ek lees elders dat vanaand is die hoogtepunt op die parlement se kalender, so ek weet nie waar hulle julle gaan inpas nie, dalk so by November – Desember se kant, dalk eers volgende jaar?
waar sal hulle aan landbou aandag gee dit boere en as hulle tou opgooi kan hulle die grond kry soos hulle dit wil he en dan moet oms kos teen enorme pryse invoer en laaste deel van land stort in duie en hulle kry hulle sin
Die konsep van “use it or lose it” wat implementeer word deur ongebruikte en spekulasiegrond te vat, is natuurlik reeds per definisie ‘n aanval op eiendomsregte. In ‘n vrye land mag ek doen met my eiendom wat ek wil, as ek so laf wil wees om my plaas onbenut te laat, moet dit my goeie reg wees. Kommuniste glo egter dat alles eerstens aan die “mense” of meer akkuraat die staat behoort, so hulle moet seker maak jy benut die grond reg volgens hulle.
Gaan dans saam met die reen koninging en jul hoofman … en zumpie weer op die belasting betaler se koste
CR gaan almal wat die ANC kan verryk en versterk by die ekonomie insluit en wanneer verandering geimplementeer word, weer uitspoeg!
Ek dink die geskiedenis gaan Omri weeg en te lig bevind!
Boere is reeds onteien, hulle weet dit net nog nie. Ek daag enige boer uit wat in die laasste 5 jaar nuwe grond of bykomende grond as uitbreiding vir bestaande boerdery operasies gekoop het – om sy grond in die opemark te plaas vir die aankoopprys. Geen wins nie- NET die aankoopprys….
Nuus vir daardie boer: Jy het reeds 30% verloor, minstens, sou jy jou bate wou likwideer…….Tata aftrede.
Wat wil die regering, soos per die artikel hier bo, dan nou met die ‘verlate grond’ of grond wat vir ‘spekulatiewe doeleindes’ aangehou word maak? As daar dan nou niks op daardie grond aangaan nie, wie stel dan nou daarin belang? Is daar nie dalk ‘n stertjie agter die storie nie? Is die oë nie dalk gerig op die suksesvolle boerdery met infrasruktuur van die plaas langsaan nie? So kan mens aanhou raai totdat die regering oopkaarte speel.
Kan dit die begin van nasionaliseering wees?